|  |  |
| --- | --- |
| Тема | **Хәбәр һәм аның белдерелүе, төрләре** |
| Максат | Белем бирү:  -хәбәр турында белемнәрне тирәнәйтү, аның белдерелү төрләрен кабатлау һәм яңа төрләре белән танышу;  - җөмләдә хәбәрне дөрес табу күнекмәсе булдыру;  үстерү:  - критик фикерләү сәләтен, хәтерне, игътибарлы булуны үстерү;  -мөстәкыйль эшли белү сәләтен арттыру;  -бәйләнешле сөйләм телен үстерү;  тәрбияви:  - кадерле әниләребезгә мәхәббәт һәм ихтирам хисе тәрбияләү; |
| Төп төшенчәләр | Хәбәр, исем хәбәр, фигыль хәбәр. |
| Төп ресурслар | Биремнәр белән карточкалар, презентация, видеодәрес |
| Өстәмә ресурслар | <https://nsportal.ru/zinnatullina-roza-ravhatovna> |
| **Дәрес барышы** | |
| I этап.  Оештыру, мотивация | – Дәфтәрләрне ачу, числоны язу.  **1**.  **Иянең моделен төзү.**  - Җавапларны тикшерү.  - Ия – җөмләнең баш кисәге. Ә икенче баш кисәк ничек атала? (хәбәр)  - Димәк, без бүген нәрсә турында сөйләшербез? Дәреснең темасын әйтеп карагыз әле. |
| II этап. Уку мәсьәләсен чишү | **2. “Борт журналы” алымы.**   |  |  | | --- | --- | | **Хәбәр турында мин нәрсә беләм?** | **Хәбәр турында мин нәрсә белдем?** | |  |  |   -Бергәләп искә төшерик әле, хәбәр турында нәрсәләр беләбез?  Белгәннәрне 1 нче баганага языгыз.  (Иптәшең белән киңәшләшеп эшләргә була- парларда эш)  - Ә 2 нче багананы без соңрак бергәләп тутырырбыз.  *-Тактадагы җөмләләргә игътибар итегез. Хәбәрләрне табып нинди сүз төркеме белән белдерелүен әйтегез.*  *Мин - укучы.*  *Мин мәктәптә укыйм*  -Хәбәрләр нинди сүз төркеме белән белдерелгән? (*Беренчесе- исем, икенчесе - фигыль).* **Нәтиҗә:** кайсы сүз төркеме белән белдерелүенә карап, хәбәрләр ике зур төркемгә бүленә. Фигыль сүз төркеме белән белдерелсә, ул-фигыль хәбәр, калган сүз төркемнәре белән белдерелсә,исем хәбәр дип атала.  2 нче таблицага язылган җөмләләргә күз салабыз.  - Хәбәр ничә сүз белән белдерелгән?   |  |  | | --- | --- | | 1. Мин әнигә булышам. 2. Әнием- алтыным. 3. Әниләрнең изгелеге турында күпме җырлар язылган. | 1.Әнием –күз нурым!  2.Әниләр безгә бары бәхет кенә телиләр.  3.Әни үз-үзен кулга алырга өлгерде. |   Нәтиҗә: Беренче баганадагы сүзләр бер сүз белән белдерелгән. Ә икенче баганадагы хәбәрләр берничә сүз белән белдерелгән.  **-**Әйе, беренче баганадагы хәбәрләр **гади хәбәр** дип, ә икенче баганадагы хәбәрләр **кушма һәм тезмә хәбәрләр** дип йөртелә.  Нәтиҗә:Бер сүз белән белдерелсә, гади хәбәр, ә ике яки берничә сүз белән белдерелсә, кушма хәбәр була.Фразеологик яки таркалмый торган синтаксик сүзтезмәләр белән белдерелсә, тезмә хәбәр була.  **-**Без хәбәр турында нәрсәләр белдек? Аның төрләре?  -Кагыйдә чыгару.  **3. Ныгыту өчен күнегү. (текст белән эш)**  -Тексттан хәбәрләрне табарга һәм нинди сүз төркеменә каравы буенча төрен билгеләргә  *Һәркемнең тормышында иң изге кеше ул – әни. Чын күңелдән безне яратучы бердәнбер кеше дә – әни. Ялгышларыбызны, хаталарыбызны һәрдаим гафу итүче, кичерә белүче иң олы йөрәкле кеше дә – әни. Дөньяга аваз салуга ук ул безне җил-яңгырдан саклап үстерә, олы тормыш юлына әзерли, акыллы киңәшләре белән ярдәм итеп тора.*  **4. Картина буенча иҗади эш.**  Хәбәрнең төзелеше ягыннан 3 җөмлә төзеп язарга. Парларда эш.  **5.Белемнәрне тикшерү**.  ***Тест сораулары***   1. ***Нинди җөмлә кисәге хәбәр дип атала?***   *А) баш килештә килеп, башка сүзгә буйсынмаган кисәк;*  *Б) ия турында хәбәр итеп, аның белән бәйләнеп килә торган икенче баш кисәк;*  *В) җөмләнең фигыль белән белдерелгән кисәген ачыклаган иярчен кисәк.*  ***2. Нинди сүз төркеме белән белдерелүенә карап, хәбәрләр:***  *А) 3 төргә бүленә;*  *Б) 2 төргә бүленә;*  *В) төрләргә бүленми.*  ***3. Нинди хәбәр исем хәбәр дип атала?***  *А) исем белән белдерелгән;*  *Б) исем фигыль белән белдерелгән;*  *В)фигыльдән башка сүз төркеме белән белдерелгән.*  **4. Нәрсәдән чыгып хәбәрләр гади, кушма һәм тезмә төрләргә бүленә?**  *А) нинди сүз төркеме белән белдерелүенә карап;*  *Б) ничә сүз белән белдерелүеннән чыгып;*  *в) нинди җөмлә кисәге булып килүенә карап.*  ***5. Бирелгән җөмләләрдән гади исем хәбәрле җөмләне күрсәтегез:***  *А) Йомшак кына җил исә.*  *Б) Әтием – инженер.*  *В) Агач яфраклары серле күренәләр.*  - Дөрес җавапларны билгеләп бетергәч, иптәшегез белән алышып тикшерәсез һәм бер-берегезгә билге куйганда исәпкә аласыз. |
| III этап. Рефлексия | – Хәзер нәтиҗә ясыйк. Без бүген дәрескә нинди максат куйган идек? Нәрсәләр белдек? (“Борт журналы ” алымы, таблица)  **6. Өй эше**  - мәҗбүри эш. Кагыйдәне кабатларга, биремле карточкалардан ия белән хәбәрне билгеләргә;  - ярымиҗади эш. Әниләр турында 5 мәкаль язарга һәм хәбәрне билгеләргә;  - иҗади эш. “Тиздән әниләр бәйрәме” дигән темага кечкенә хикәя язарга, хәбәрне билгеләргә**.** |